Pravidlá súťaže
 
Čl. 1
 
Účasť v súťaži
 
    Do súťaže sa môžu prihlásiť múzeá zapísané v Registri múzeí SR.

Čl. 2
Vyhlásenie a podmienky účasti v súťaži
 
1.      Súťaž sa vyhlasuje dňom 18. 5. 2003 pri príležitosti Dňa múzeí 
2.      Hodnotené obdobie je od 1. 1. 2002 do 30. 6. 2003 
3.      Súťaž je vyhlásená pre tri skupiny :  
A.                Špecializované múzeá s celoslovenskou pôsobnosťou
B.                 Regionálne múzeá a MMB
C.                Miestne múzeá
4.      Podmienkou účasti je : 
a/  prihlásenie jedného predmetu súťaže v každej z vyhlásených kategórií
b/  podanie prihlášky so sprievodnou dokumentáciou

Čl. 3
Kategórie súťaže
 
I.       Kategória:  Tvorba zbierok a ochrana zbierkových predmetov
Predmety súťaže: 
1.      Akvizícia zhodnocujúca zbierkový fond vo vzťahu k profilácii múzea
2.      Systematický alebo záchranný výskum vo vzťahu k ochrane náleziska, lokalita a nálezov  
3.      Odborná ochrana zbierkových predmetov (konzervátorský, preparátorský alebo reštaurátorský zásah)
4.      Odborné uloženie zbierkových predmetov (vybudovanie nových depozitárov, prípadne rekonštrukcia, zriadenie depozitárov podľa materiálového druhu alebo vybavenie depozitára novým úložným alebo technickým vybavením)  
  
II. Kategória: Využívanie a sprístupňovanie zbierkových predmetov
Predmety súťaže:
1.      Vedecko - výskumná úloha
2.      Expozícia, výstava
3.      Kultúrno - vzdelávacia aktivita
4.      Publikačný titul
 
Čl. 4
Kritériá hodnotenia
 
Základným kritériom hodnotenia v oboch kategóriách je kvalita napĺňania základného poslania  a funkcie múzea. Hodnotené bude najmä:
-         systematický a koncepčný prístup (napr. tvorba zbierok, materiálové uloženie, vedecko-výskumná, expozičná, výstavná činnosť) 
-         inovačný prínos k ochrane zbierkových predmetov (napr. konzervátorský, preparátorský
      reštaurátorský zásah, vybudovanie nových depozitárov, prípadne rekonštrukcia alebo  
      vybavenie depozitára novým úložným alebo technickým vybavením  
-         úplnosť a vysoká výpovedná hodnota sprievodnej dokumentácie (napr. výskumu, prieskumu, konzervátorského a reštaurátorského zásahu)
-         význam zachránených hodnôt (akvizícia, nález, nálezisko, konzervovanie, reštaurovanie)
-         miera využitia zbierkových predmetov a ich informačného potenciálu
-         zhodnocujúci aspekt prínosu nových poznatkov (napr. vedeckovýskumná úloha, výstava, publikačný titul, kultúrno-vzdelávacia aktivita)
-         estetická hodnota (napr. expozícia, výstava, publikácia)
-         význam vo vzťahu k verejnosti (napr. zvýšenie návštevnosti, participácia na kultúrnej turistike)
-         dodržiavanie etických princípov  múzejnej praxe

Čl. 5
Sprievodná dokumentácia
 
I.   Kategória
1.      Akvizícia
a/  názov predmetu alebo kolekcie
b/  odborný opis
c/  zdôvodnenie významu pre zhodnotenie zb. fondu  
d/  obrazová dokumentácia , 3 zábery pre predmet, 5 záberov pre kolekciu (foto, CD a pod.)
 
2.      Výskum, prieskum
a/  názov lokality, náleziska, 
b/  odborný popis
c/  riešiteľ
d/  zdôvodnenie významu pre záchranu lokality a nálezov
e/  kópia nálezovej správy  
 
3.      Odborná ochrana
a/ názov zásahu
b/ konzevátor, reštaurtátor, preparátor
d/ zdôvodnenie a význam zásahu
e/ kópia sprievodnej dokumentácie
 
4.      Odborné uloženie
a/ odborný popis riešenia
b/ zdôvodnenie a význam
c/ obrazová dokumentácia, 
e/ kópia dokumentácie ( napr. zámer, projekt ) ak je k dispozícii  
 
II. Kategória
1.      Vedeckovýskumná úloha
a/ názov, doba riešenia
b/ riešiteľ
c/ odborný popis 
d/ druh výstupu (napr. štúdia, scenár a pod.)
e/ zdôvodnenie a význam
f/ sprievodná dokumentácia (napr. kópia štúdie, scenára a pod.)
 
2.      Expozícia, výstava
a/ názov a miesto
b/ doba trvania výstavy alebo dátum otvorenia expozície
c/ autori scenára, výtvarno-architektonického riešenia
d/ charakteristika
e/ zhodnotenie významu  
f/  propagácia - propagačné materiály, odpočet vstupov v médiách a pod.
g/ sprievodné aktivity 
h/ obrazová dokumentácia expozičného, výstavného priestoru, inštalácie, sprievodných  
    podujatí  min. 10 záberov.

Čl. 6
Spôsob podania prihlášky
 
Prihlášku podáva múzeum písomne na formulári v prílohe pravidiel súťaže do 30. 7. 2003 sekretariátu súťaže poštou alebo osobne.
Prihláška musí obsahovať nasledovné údaje:
a/ názov  a  adresa múzea
b/ registračné číslo 
c/ vyznačenie súťažnej skupiny
d/ číslo kategórie a názov predmetu súťaže
e/ stručný popis predmetu súťaže
f/ sprievodná dokumentácia - názvy položiek
g/ kontaktná osoba 
h/ razítko a podpis riaditeľa múzea   
 
Prihlásené múzeá najneskôr v deň prihlásenia do súťaže (dátum prevzatia alebo poštového razítka) poukážu sekretariátu súťaže manipulačný poplatok vo výške 400.- Sk a to na účet 
SŠS Banská Bystrica č.146 046 - 319    
Prihlášky vrátane sprievodnej dokumentácie sa nevracajú, zostávajú uložené na sekretariáte súťaže.

Čl. 7
Vyradenie prihlášky zo súťaže
 
1. Porota vyradí prihlášku ak:
a/ prihlásené múzeum nespĺňa podmienky podľa čl. 1
b/ prihláška nebola podaná v stanovenom termíne podľa čl. 6.
c/ prihláška neobsahuje všetky náležitosti podľa čl. 2 a 6
2.      O vyradení prihlášky zo súťaže informuje sekretariát súťaže príslušné múzeum do 14 dní od rozhodnutia poroty

Čl. 8
Spôsob hodnotenia súťaže a porota
 
1.      O priebehu a výsledkoch súťaže rozhoduje sedemčlenná porota.
2.      Členov poroty menujú vyhlasovatelia súťaže na základe nasledovného kľúča: MKSR 3 členov a jedného náhradníka, SNM 2 členov a 1 náhradníka, Predstavenstvo ZMS 2 členov a 1 náhradníka. Členom poroty sa môže stať osoba v pracovno-právnom vzťahu k múzeu v prípade, že predloží prehlásenie múzea o neúčasti v súťaži  
3.      Porota sa pri rozhodovaní riadi týmito pravidlami a rokovacím poriadkom, ktorý vydajú vyhlasovatelia.
4.      Súčasťou rokovacieho poriadku je bodovací systém podľa stanovených kritérií  uvedených v čl. 4 a pravidlá hlasovania poroty.
5.      Porota na svojom prvom zasadaní, ktoré zvolajú vyhlasovatelia súťaže, si zvolí predsedu, ktorý je súčasne riaditeľom súťaže 
6.      Rokovací poriadok poroty bude zverejnený na internetových stránkach SNM a MKSR.
7.      Výsledky súťaže budú vyhlásené ako súčasť konferencie Múzeá v treťom tisícročí konanej v dňoch 11. - 12. 12. 2003 v Bratislave.

Čl. 9
Ocenenie
 
1.      Ocenené budú múzeá, ktoré sa umiestnia na prvom mieste v jednotlivých súťažných skupinách podľa čl. 2. 
2.      Ocenené múzeá : 
      a/  obdržia certifikát o získaní titulu " Múzeum roka 2003"
      b/  budú prezentované vo výstavných priestoroch SNM v Bratislave. Súčasťou prezentácie 
           bude vydanie propagačného materiálu o jednotlivých múzeách .
3.  Ocenené múzeá môžu používať získaný titul " Múzeum roka 2003"  

 

Čl. 10
Sekretariát súťaže
 
Sekretariátom súťaže je sekretariát Zväzu múzeí na Slovensku. Povinnosťou sekretariátu súťaže je:
a/ prijímať prihlášky, viesť ich evidenciu a na vyžiadanie potvrdzovať ich príjem
b/ kontrolovať úplnosť podaných prihlášok a dodržiavanie povinností vyplývajúcich s  
    prihlásenia do súťaže
d/ organizačne zabezpečovať priebeh súťaže

Čl. 11
Práva a povinnosti prihlásených múzeí
 
Prihlásené múzeá :
a/ majú právo akýmkoľvek spôsobom informovať verejnosť o účasti v súťaži
b/ sú povinné poskytovať členom poroty informácie a umožniť obhliadku predmetov súťaže
    pokiaľ to nie v rozpore s predpismi odbornej správy zbierkových predmetov 

Čl. 12
Práva a povinnosti vyhlasovateľov
 
1.      Vyhlasovatelia majú právo:
a/ zrušiť súťaž v niektorej zo skupín pokiaľ sa prihlási menej než tri múzeá
b/ sledovať a dohliadať na priebeh súťaže
 
2.      Vyhlasovatelia sú povinní:
a/ menovať členov poroty
b/ odvolať členov poroty, pokiaľ dlhodobo a bez zdôvodnenia neplnia povinnosti porotcu  
c/ vydať rokovací poriadok poroty
d/ zdržať sa akéhokoľvek ovplyvňovania rozhodovania poroty
e/ hradiť členom poroty náklady spojené s cestovným   
 
Prihlášky zasielať na adresu: 
Zväz múzeí na Slovensku, Kapitulská 23, 974 00 Banská Bystrica
 
Kontaktné osoby:
Mgr. Ivana Gállová, tel. 048/ 412 32 58, fax. 048 412 37 16 
Mgr. Ľubica Gorelčíková, SNM Bratislava, tel. 02/59349152, 02/52961973, 
e-mail: nmc@snm.sk
Mgr. Marta Janovíčková, MMB Bratislava, tel. 02/5920115, e-mail: janovickova@muzeumbratislava.sk

V Bratislave, dňa 14. 5. 2003

Ministerstvo kultúry SR           Slovenské národné múzeum         Zväz múzeí na Slovensku
                                                               v Bratislave